Reuters isubiramwo ivyo yavugiye i Oslo muri Norvège, aho yagize ati: "Ndatewe umutima uhagaze n'uko aya matora atazoba mu muco, mu mahoro kandi ataho yegamiye, kandi ko hari amanyanga menshi... abashigikiye uwuzoba yatsinzwe ntibazemera ibiyavuyemwo." Dr Denis Mukwege yahawe agashimwe Ahavuye isanamu, Getty Images Insiguro y'isanamu, Dr Denis Mukwege na Nadia Murad batsindiye agashimwe Nobel k'amahoro kubera ibikorwa vyabo vyo kurwanya ihohoterwa ry'abagore mu ntambara Reuters yasubiyemwo Dr Mukwege avuga ko ubwicanyi buri mu buseruko bwa RD Congo, hamwe n'abategetsi bajejwe amatora bafise ingorane yo kuyategurira ku gihe, "kuri we vyerekana ko hariko harategurwa kunyikiza abantu, kandi ko intambara ku banyagihugu iriko irategurwa." Umunye Congo Dr Mukwege n'umunye Irak aharanira uburenganzira bw'aba Yazidi, Nadia Murad, ni bo bahawe agashimwe kitiriwe Nobel k'uyu mwaka ku twigoro twabo two gutuza ifatwa ku nguvu ry'abapfasoni bikoreshwa nk'ikigwanisho mu ntambara.
